Ruutakasvit

Ruutakasvit (Rutaceae) on Sapindales-lahkoon kuuluva heimo. Heimoon kuuluu noin 900 lajia, jotka jaetaan noin 160 sukuun. Niiden koot vaihtelevat pensaista puihin. Heimoon kuuluu useita hedelmäpuina viljeltyjä lajeja, kuten sitrushedelmiä tuottavat sitruspuut (Citrus).

 Tuntomerkit 
Ruutakasvien tuoksu johtuu niiden sisältämistä furanokumariineista ja limonoideista. Puuaines on usein fluoresoivaa. Lehdet sijaitsevat usein vastakkaisesti ja ovat tavallisesti kerrannaisia, ja lehdykät ovat ehyt-, nyhä- tai harvemmin sahalaitaisia ja tavallisesti rauhaspilkkuisia. Kukat ovat usein kaksineuvoisia, 3–5-lukuisia ja sijaitsevat viuhkomaisissa kukinnoissa. Kukissa on yhdis- tai erilehtinen verhiö, tavallisesti neljä tai viisi terälehteä (teriö voi puuttuakin ja voi joskus olla yhdislehtinen) ja kukat ovat voimakastuoksuisia. Hetiö on kaksikiehkurainen ja palhot ovat enemmän tai vähemmän litteitä. Pohjuskehrä on huomiota herättävä ja sijaitsee sikiäimen tyvellä. Sikiäin on yksi-, muutama- tai monilehtinen ja enemmän tai vähemmän yhteenkasvanut, se sijaitsee joskus gynoforin päässä. Vartalo kiinnittyy sikiäimen tyveen ja sen päässä on laajentunut luotti. Kussakin emilehdessä on yksi tai kaksi siemenaihetta. Hedelmä on ruutakasveilla vaihteleva, monilla lajeilla hedelmäseinä eli perikarppi on rauhasten pilkuttama ja/tai hedelmä voi olla kuiva, syvään liuskainen ja avautuva. Siemen on tavallisesti vailla endospermiä ja alkio on tavallisesti suora.Stevens 2001–, Viittaus 9.3.2015.

 Levinneisyys 
Heimo on levinnyt laajalle, enimmäkseen tropiikkiin.

 Luokittelu 
Heimon 161 sukua sisältää 2070 lajia ja neljä alaheimoa:

1. Cneoroideae-alaheimon kasvit ovat puuvartisia. Kukissa on tavallisesti neljä tai viisi hedettä, ja litteiden palhojen tyvellä on lisäkkeet. Erillisiä emejä on 1–5. Hedelmä on kota, siivellinen luumarja tai tuppilo. Alaheimo kasvaa tropiikissa Pohjois-Australiaa myöten ja Välimerenmaissa, ja siinä on seitsemän sukua ja 35 lajia. Suurin suku on 20-lajinen Spathelia.

2. Myös alaheimon Amyridoideae kasvit ovat puuvartisia. Se käsittää 113 sukua ja 1740 lajia trooppisessa vyöhykkeessä; jokunen laji kasvaa lauhkeilla alueilla. Runsaslajisimmat suvut ovat Melicope (235 lajia), limopuut (Zanthoxylum, 225 lajia), bukot (Agathosma, yli 150 lajia), Boronia (150 lajia), pistoslehdet (Vepris, 80 lajia), Acronychia (48 lajia), Conchocarpus (45 lajia) ja lehakit (Zieria, 45 lajia).

3. Alaheimossa Rutoideae on monivuotisia ruohoja, pensaita ja joitakin puita. Sukuja on seitsemän ja lajeja 87. Niistä enemmistö kuuluu Haplophyllum-sukuun, jossa on 66 lajia. Alaheimo kasvaa pohjoisessa lauhkeassa vyöhykkeessä ja tropiikissa; joitakin lajeja on eteläisessä Afrikassa, Etelä-Amerikasta alaheimo puuttuu.

4. Aurantioideae-alaheimoon kuuluu pensaita ja puita 26 suvussa. Lajeja on kaikkiaan 206, niistä 50 suvussa Glycosmis, 40 suvussa Amyris ja 30 sitruspuiden (Citrus) suvussa. Alaheimo on kotoisin Etelä-Aasiasta, Tyynenmeren alueelta ja Afrikasta.

 Suvut 
 Achuaria Gereau
 Acmadenia Bartl. & H.L.Wendl.
 Acradenia Kippist
 Acronychia J.R.Forst. & G.Forst
 Adenandra Willd.
 Adiscanthus Ducke
 Aegle Correa – belahedelmät
 Aeglopsis Swingle
 Afraegle (Swingle) Engl.
 Agathosma Willd. – bukot
 Almeidea A.St.-Hil.
 Amyris P.Browne
 Angostura Roem. & Schult. – galipeat
 Apocaulon R.S.Cowan
 Araliopsis Engl.
 Asterolasia F.Muell.
 Atalantia Correa
 Balfourodendron Corr.Mello ex Oliv.
 Balsamocitrus Stapf
 Boenninghausenia Rchb. ex Meisn.
 Boninia Planch.
 Boronella Baill.
 Boronia Sm.
 Bosistoa F.Muell
 Bouchardatia Baill.
 Brombya F.Muell.
 Burkillanthus Swingle
 Calodendrum Thunb. – ruutapuut
 Casimiroa La Llave – kasimiroat
 Chloroxylon DC. – ceyloninsatiinipuut
 Choisya Kunth – koisit
 Chorilaena Endl.
 Citropsis (Engl.) Swingle & M.Kellerm
 Citrus L. – sitruspuut
 Clausena Burm.f. – sitriot
 Clymenia Swingle
 Cneoridium Hook.f.
 Cneorum L. – rakkiot
 Coleonema Bartl. & H.L.Wendl. – punatähdet
 Comptonella Baker f.
 Coombea P.Royen
 Correa Andrews
 Crowea Sm. – vahikit
 Cyanothamnus Lindl.
 Decagonocarpus Engl.
 Decatropis Hook.f.
 Decazyx Pittier & S.F.Blake
 Dendrosma Pancher & Sebert
 Dictamnus L. – palavapensaat, palavatpensaat
 Dictyoloma A.Juss.
 Diosma L.
 Diphasia Pierre
 Diphasiopsis Mendonca Diplolaena R.Br.
 Drummondita Harv.
 Dutaillyea Baill.
 Echinocitrus Tanaka
 Empleuridium Sond. & Harv.
 Empleurum Aiton
 Eremocitrus Swingle
 Eriostemon Sm.
 Erythrochiton Nees & Mart.
 Esenbeckia Kunth
 Euchaetis Bartl. & H.L.Wendl.
 Euodia J.R.Forst. & G.Forst.
 Euxylophora Huber
 Evodiella Linden
 Fagaropsis Mildbr. ex Siebenl.
 Feroniella Swingle
 Flindersia R.Br.
 Fortunella Swingle – fortunellat
 Galipea Aubl.
 Geijera Schott
 Geleznowia Turcz.
 Glycosmis Correa
 Halfordia F.Muell.
 Haplophyllum A.Juss.
 Harrisonia R.Br. ex A.Juss. – piikkirosot
 Helietta Tul.
 Hortia Vand.
 Ivodea Capuron
 Kodalyodendron Borhidi & Acuna
 Leptothyrsa Hook.f.
 Limnocitrus Swingle
 Limonia L.
 Lubaria Pittier
 Lunasia Blanco
 Luvunga Buch.-Ham. ex Wight & Arn.
 Maclurodendron T.G.Hartley
 Macrostylis Bartl. & H.L.Wendl.
 Medicosma Hook.f.
 Megastigma Hook.f.
 Melicope J.R.Forst. & G.Forst
 Merope M.Roem.
 Merrillia Swingle
 Metrodorea A.St.-Hil.
 Microcitrus Swingle
 Microcybe Turcz.
 Micromelum Blume
 Monanthocitrus Tanaka
 Monnieria Loefl.
 Muiriantha C.A.Gardner
 Murraya L. – jasmikit eli murraijat
 Myrtopsis Engl.
 Naringi Adans.
 Naudinia Planch. & Linden
 Nematolepis Turcz. – kilsikit Neobyrnesia J.A.Armstr.
 Neoschmidia T.G. Hartley
 Nycticalanthus Ducke
 Oricia Pierre
 Oriciopsis Engl.
 Orixa Thunb.
 Oxanthera Montrouz.
 Pamburus Swingle
 Paramignya Wight
 Peltostigma Walp.
 Pentaceras Hook.f.
 Phebalium Vent.
 Phellodendron Rupr. – korkkipuut
 Philotheca Rudge
 Phyllosma Bolus
 Pilocarpus Vahl – jaborandit
 Pitavia Molina
 Platydesma H.Mann
 Pleiospermium (Engl.) Swingle
 Plethadenia Urb.
 Polyaster Hook.f.
 Poncirus Raf. – sormisitrukset
 Psilopeganum Hemsl.
 Ptelea L. – pteleat eli laikkiot
 Raputia Aubl.
 Rauia Nees & Mart.
 Raulinoa R.S.Cowan
 Ravenia Vell.
 Raveniopsis Gleason
 Rhadinothamnus Paul G.Wilson
 Ruta L. – ruudat
 Rutaneblina Steyerm. & Luteyn
 Sarcomelicope Engl.
 Severinia Ten.
 Sheilanthera I.Williams
 Skimmia Thunb. – skimmiat
 Spathelia L.
 Spiranthera A.St.-Hil.
 Stauranthus Liebm.
 Swinglea Merr.
 Teclea Delile
 Tetractomia Hook.f.
 Tetradium Lour. – herupuut
 Thamnosma Torr. & Frem.
 Ticorea Aubl.
 Toddalia Juss. – sitrusliaanit
 Toddaliopsis Engl.
 Tractocopevodia Raizada & V.Naray.
 Triphasia Lour.
 Urocarpus J.Drumm. ex Harv.
 Vepris Comm. ex A.Juss. – pistoslehdet
 Wenzelia Merr.
 Zanthoxylum L. – limopuut
 Zieria Sm – lehakit

Risteymäsuvut:
 × Citrofortunella – kumkvatit eli pikkusitrukset

 Lähteet 

 Stevens, P. F. (2001 eteenpäin). Angiosperm Phylogeny Website: Rutaceae versio 12, heinäkuu 2012 

 Viitteet 

 Aiheesta muualla 
 Levinneisyyskartta

*
Luokka:Kasviheimot
Luokka:Seulonnan keskeiset artikkelit